Park wjercha Pücklera w Mužakowje

Park wjercha Pücklera w Mužakowje (němsce Fürst-Pückler-Park Bad Muskau, pólsce Park Mużakowski) je krajinowy park w Hornjej Łužicy. Ma přestrjeń 830 hektarow, z kotrychž leži jedna třećina w Mužakowje na sakskim brjoze rěki Nysy a zbytk na wuchodnym pólskim brjoze we Wjesce (Łęknica). Wobaj dźělej stej zwjazanej přez wjacore mosty. Jedna so wo najwjetši krajinowy park jendźelskeho stila w srjedźnej Europje. Wot lěta 2004 słuša w zažnym 19. lětstotku załoženy park do swětoweho herbstwa UNESCO a je jenički tajki zapisk we wuchodnej Sakskej. Wotkazaj Oficialne webstrony